INSCRIERE IN CLASA PREGĂTITOARE 
ÎN ANUL ȘCOLAR 2025-2026

La Școala Gimnazială Vârteșcoiu se va înființa 1 clasă pregătitoare cu 20 locuri
La Școala Gimnazială Faraoanele se va înființa 1 clasă pregătitoare cu 20 locuri

Programul de completare a cererilor de înscriere este de luni până joi, în intervalul 8.00-18.00, iar vineri în intervalul 8.00-17.00

Prima etapă de completare a cererilor de către părinți/tutori legal instituiți / reprezentanți legali este în perioada 31 martie-06 mai 2025

A doua etapă de completare a cererilor de către părinți/tutori legal instituiți / reprezentanți legali este în perioada 23-29 mai 2025

Documente necesare înscrierii:
-copie certificat naștere copil
-copie buletine părinți
-părinții divorțați depun dovada modului în care se exercită autoritatea părintească și la care dintre ei a fost stabilită locuința minorului
-recomandarea de înscriere în clasa pregătitoare, pentru copiii care împlinesc vârsta de 6 ani în perioada 1 septembrie-31 decembrie 2025

Copiii care au frecventat grădinița primesc recomandare din partea unității de învățământ cu nivel preșcolar. 

Copiii care nu au frecventat grădinița sau care s-au întors din străinătate primesc recomandare din partea Centrului Județean de Resurse și Asistență Educațională (CJRAE) în urma depunerii cererii de evaluare ( anexa 2). Evaluarea se face în perioada 10-27 martie 2025, în baza unei programări telefonice.

La solicitarea părinților/reprezentanților legali pot fi înscriși în învățământul de masă în clasa pregătitoare și copiii cu cerințe educaționale speciale (CES), cu vârste cuprinse între 6 și 8 ani până la data de 31 august 2025. Înscrierea copiilor se face pe baza certificatului de orientare școlară și profesională emis de CJRAE.




